Malá Izra (jazero)

Malá Izra je menšie jazero v Slanských vrchoch v podcelku Milič, na východnom úpätí vrchu Veľký Milič (895,0 m n. m.). Vzniklo zahradením toku Malej Izry mohutným zosuvom v katastrálnom území obce Skároš v okrese Košice-okolie v Košickom kraji. V súčasnosti je chráneným územím - prírodnou rezerváciou od roku 1988. Zaberá plochu 0,77 ha. Ochranné pásmo nebolo určené. Predmetom ochrany sú: Zriedkavé prirodzené spoločenstvá slatinno-jelšového lesa Slanských vrchov. Je to močiarny jelšový les nížinného typu v nezvyklej nadmorskej výške okolo 700 m s malým prirodzeným jazierkom v terénnej depresii v horskej skupiny Miliča. Referencie Externé odkazy Malá Izra v Zozname osobitne chránených častí prírody SR Chránené územia, Štátna ochrana prírody Slovenskej republiky Poloha na turistickej mape